**Popis IS EMU**

Elektronický manažment údržby (IS EMU) je informačný systém, ktorý je navrhnutý pre potreby evidencie úloh, prevádzkových činností, záznamov o výkone zamestnancov a záznamov o prevádzke vozidiel a mechanizmov v prostredí Národnej diaľničnej spoločnosti. IS EMU umožňuje vlastníkovi manažovať činnosti spojené s výkonom údržby diaľnic v elektronickej forme a tvoriť a ukladať súvisiacu dokumentáciu a dátový reporting v digitálnej podobe. Ide o softvér na širšie využitie dát zberaných z vozidiel. Informačný systém zjednodušuje evidenciu, znižuje duplicitu evidovaných údajov a prináša prehľad do aktuálne evidovaných úloh na dennej báze.

Predmetom informačného systému je elektronická evidencia jednotlivých procesov a digitalizácia dokumentácie, pričom spolu s integráciou súčasne využívaných dostupných systémov zabezpečuje automatizácia vybraných evidovaných a realizovaných úkonov. Aktuálne disponuje dostupnými modulmi:

***Automatizácia tvorby denného plánu prác prevádzkových činností na D a RC***

- elektronická evidencia údržbových činností s personálnym a technickým zabezpečením

- aktuálne stavy riešenia plánovaných úloh

- efektívny výstup v online režime

***Správa osôb a vozového parku***

- číselníky s detailnou evidenciou parametrov

- nadväzujúce funkcionality ako dostupnosť, správa zmien, cykly plánov

***Rezervačný systém vozidiel***

- rezervácia vozidiel internej autopožičovne NDS,

- elektronická evidencia žiadaniek na prepravu referentskými vozidlami

***Automatické generovanie stazky***

- vzájomná interakcia so systémom monitorovania vozidiel

***Mobilná aplikácia, automatické zadávanie údajov do prenosného mobilného zariadenia***

- zníženie duplicity evidencie údajov

- dostupnosť systému priamo v teréne

***Reporting***

- okamžité štatistiky

***Diaľničná patrola***

- Elektronický proces evidencie výjazdov a riešenia incidentov pomoci účastníkov premávky

- Automatizovaná komunikácia posádky diaľničnej patroly s centrálnym operátorským pracoviskom

***Integrácia s dopravným informačným spravodajstvom***

- Automatizovaný prenos údajov obmedzení premávky počas výkonu údržby ako aj prenos incidentov a prekážok v zjazdnosti pozemných komunikácií

***Evidencia cestovných príkazov v elektronickej forme***

- Digitalizácia cestovných príkazov s prepojením na žiadankový/rezervačný systém

***Dispečerský denník zimnej údržby***

- Digitálna evidencia zásahov zimnej údržby na úsekoch udržiavaných ciest

***Kontrola a plnenie úloh***

- Evidencia zistení priamo v teréne v nadväznosti na kontrolu plnenia vzniknutej úlohy

***Správa menovitých akcií***

- Evidencia výkonov podliehajúcich fakturácii

- Údržba cenníkov a kalkulačných listov